Fevelâ
par ocitan e restâ cidins e je la stesse robe. E je cheste la
posizion dal judiç dal tribunâl di Pau che al è daûr a seguî il
procès cuintri dal moviment Libertat. Denant dal dinei di un
militant de çampe nazionalitarie ocitane di fevelâ intune lenghe
che nol fos l’ocitan, il magjistrât francês al à decidût di no
zovâsi di un tradutôr e al à declarât che lis peraulis ditis dal
militant par ocitan a valin come se l’imputât al fos restât
cidin. La difese e à fat savê che e presentarà apel par chest
compuartament dal judiç su la fonde des garanziis ricognossudis de
Convenzion europeane dai dirits umans, intant la gnove e à jevât un
ciert scjas ator pe Ocitanie francese.
Font:
Jornalet,
19/10/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk